ประกาศคณะกรรมการกำกับหลักทรัพย์และตลาดหลักทรัพย์ประกาศคณะกรรมการกำกับหลักทรัพย์และตลาดหลักทรัพย์ที่ กค. ๒/๒๕๕๔เรื่องการพิจารณาทางปกครองตามพระราชบัญญัติสัญญาซื้อขายล่วงหน้า พ.ศ. ๒๕๔๖และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐(ฉบับที่ ๒)[๑] อาศัยอำนาจตามความในมาตรา ๙ (๑) มาตรา ๑๒๑ และมาตรา ๑๒๒แห่งพระราชบัญญัติสัญญาซื้อขายล่วงหน้า พ.ศ. ๒๕๔๖ และมาตรา ๘ (๑) มาตรา ๗๔และมาตรา ๗๕ แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๔๑ มาตรา ๔๓และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการ ก.ล.ต.ออกข้อกำหนดไว้ ดังต่อไปนี้ข้อ ๑ ให้ยกเลิกความในข้อ ๗แห่งประกาศคณะกรรมการกำกับหลักทรัพย์และตลาดหลักทรัพย์ ที่ กค. ๑๒/๒๕๕๑ เรื่องการพิจารณาทางปกครองตามพระราชบัญญัติสัญญาซื้อขายล่วงหน้า พ.ศ. ๒๕๔๖และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ ลงวันที่ ๑๓ ตุลาคม พ.ศ.๒๕๕๑ และให้ใช้ความต่อไปนี้แทนข้อ ๗ ให้ส่วนงานที่สำนักงานก.ล.ต. มอบหมายปฏิบัติงานธุรการรวมทั้งดำเนินการอื่นตามที่คณะกรรมการพิจารณาโทษทางปกครองหรือคณะกรรมการ ก.ล.ต. แล้วแต่กรณี มอบหมายข้อ ๒ ให้เพิ่มความต่อไปนี้เป็นข้อ ๑๔/๑ และข้อ๑๔/๒ แห่งประกาศคณะกรรมการกำกับหลักทรัพย์และตลาดหลักทรัพย์ ที่ กค. ๑๒/๒๕๕๑เรื่อง การพิจารณาทางปกครองตามพระราชบัญญัติสัญญาซื้อขายล่วงหน้า พ.ศ. ๒๕๔๖และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ ลงวันที่ ๑๓ ตุลาคม พ.ศ.๒๕๕๑ข้อ ๑๔/๑ การฝ่าฝืนหรือไม่ปฏิบัติตามบทบัญญัติที่มีโทษทางปกครองหากมิใช่กรณีที่สำนักงาน ก.ล.ต. เห็นสมควรลงโทษโดยการภาคทัณฑ์หรือการตำหนิโดยเปิดเผยต่อสาธารณชนให้เป็นไปตามหลักเกณฑ์ดังต่อไปนี้(๑) การฝ่าฝืนหรือไม่ปฏิบัติตามหลักเกณฑ์การประกอบธุรกิจทั่วไปให้ลงโทษปรับทางปกครอง(๒) ให้พิจารณาดำเนินการลงโทษจำกัดการประกอบการ พักการประกอบการหรือเพิกถอนใบอนุญาต การจดทะเบียน หรือการให้ความเห็นชอบด้วยเมื่อการฝ่าฝืนหรือไม่ปฏิบัติตามเข้าลักษณะอย่างใดอย่างหนึ่งดังต่อไปนี้ซึ่งอาจก่อให้เกิดความเสียหายต่อผู้ลงทุนหรือลูกค้าต่อระบบการซื้อขายสัญญาซื้อขายล่วงหน้า หรือต่อระบบตลาดทุนโดยรวม(ก) การขาดจรรยาบรรณในการประกอบธุรกิจอย่างร้ายแรง(ข) การขาดการบริหารจัดการหรือการกำกับดูแลที่เพียงพออย่างมีนัยสำคัญเพื่อให้สามารถประกอบธุรกิจได้อย่างมีประสิทธิภาพเป็นไปตามกฎหมายและกฎเกณฑ์ที่เกี่ยวข้องและมีการปฏิบัติกับผู้ลงทุนหรือลูกค้าอย่างเป็นธรรม หรือ(ค) การขาดความมั่นคงทางฐานะการเงินเพื่อรองรับการดำเนินธุรกิจข้อ ๑๔/๒ การกำหนดค่าปรับทางปกครองให้คำนึงถึงระดับความร้ายแรงของการกระทำในแต่ละกรณีทั้งนี้ให้นำอัตราการเปรียบเทียบปรับทางอาญาสำหรับความผิดตามกฎหมายว่าด้วยหลักทรัพย์และตลาดหลักทรัพย์ที่มีลักษณะเดียวกันมาเป็นฐานในการคำนวณการพิจารณาระดับความร้ายแรงของการกระทำความผิดตามวรรคหนึ่งให้พิจารณาตามปัจจัยที่กำหนดในข้อ ๑๔ในกรณีที่การกระทำความผิดเป็นการจงใจหรือประมาทเลินเล่ออย่างร้ายแรงอันเป็นผลให้ผู้กระทำความผิดได้ไปซึ่งประโยชน์ที่มิควรได้โดยชอบด้วยกฎหมายหรือทำให้เกิดความเสียหายต่อผู้ลงทุนหรือลูกค้าต่อระบบการซื้อขายสัญญาซื้อขายล่วงหน้า หรือต่อระบบตลาดทุนโดยรวมให้นำผลประโยชน์ที่ได้รับหรือความเสียหายที่เกิดขึ้นมารวมคำนวณเป็นค่าปรับทางปกครองด้วยแต่ทั้งนี้ต้องไม่เกินค่าปรับสูงสุดที่กฎหมายกำหนดสำหรับความผิดแต่ละกรรมข้อ ๓ ประกาศนี้ให้ใช้บังคับตั้งแต่วันที่๑ มีนาคม พ.ศ. ๒๕๕๔ เป็นต้นไปประกาศณ วันที่ ๒๑ กุมภาพันธ์ พ.ศ. ๒๕๕๔วิจิตรสุพินิจประธานกรรมการคณะกรรมการกำกับหลักทรัพย์และตลาดหลักทรัพย์หมายเหตุ:- เหตุผลในการออกประกาศฉบับนี้ คือ เพื่อผ่อนคลายให้สำนักงาน ก.ล.ต.มอบหมายให้ส่วนงานใดปฏิบัติงานธุรการเพื่อคณะกรรมการพิจารณาโทษทางปกครองได้และเพื่อเพิ่มหลักเกณฑ์ในการพิจารณากำหนดโทษทางปกครองให้สอดคล้องกับลักษณะของความผิดรวมทั้งหลักเกณฑ์ในการกำหนดค่าปรับทางปกครอง จึงจำเป็นต้องออกประกาศนี้ปริยานุช/ผู้จัดทำ๙ มีนาคม ๒๕๕๔ณัฐวดี/ตรวจ๙ มีนาคม ๒๕๕๔ปณตภร/ปรับปรุง๒๙ มิถุนายน ๒๕๕๕[๑] ราชกิจจานุเบกษาเล่ม ๑๒๘/ตอนพิเศษ ๒๕ ง/หน้า ๔๑/๒ มีนาคม ๒๕๕๔